Törf (Band)

Törf is een Grönnenger Folkgrupp, de sük 1976 grünnt het un op Grönnenger Platt singt. Se tellt to de ollsten traditschonellen Musikgruppen in Oostnedderland. De Grupp bruukt Texten van Grönnenger Dichters, so as Jan Boer, Jelte Dijkstra, Hans Elema, Lerus Roelofs un Simon van Wattum man ook van de Noorddrentsche Dichter Peter van der Velde.

De Musik van Törf verbinnt traditschonelle un moderne Elementen un bruukt vööl verscheden, deelwies ook exootsche, Instrumenten.

 Historie 
Alex Vissering (Gitarr un Sang), Paul Scholtens (Slagtüüg) un Eddy de Jonge (Bassgitarr) hebbt de Grupp grünnt.

En eerste LP geev de Grupp 1979 ruut. In de Grupp weren to de Tied Eddy de Jonge, Henk Scholte un Sietske Bloemhoff. Bloemhoff het de Grupp 1983 verlaten. In dat anner Jaar kwamm Flip Rodenborg daarbi, de verscheden Blaasinstrumenten spööl, de he faken sülven maakt harr. Anner Musikers, de in de Verloop van 1980-er Jaren bi Törf spöölt hebben, sünd Bert Ridderbos (verscheden Sneerinstrumenten), Geert Ridderbos (Akkordeon) un Jos Kwakman (Gitarr).

1996 maak Törf de Filmusik för de Dokumentatschoon Der Butt und das Meer van Rolf Bank un Véronique Friedmann. In dat gliek Jaar kreeg de Grupp de Kornelis-ter-Laan-Pries för Lüüd, Gruppen un Organisatschonen, de sük för Grönnenger Taal un Kultuur insett hebben.

Um 2000 kwamm Marius Greiner (Viggelien un Altviggelien) daarbi un ook Jos Kwakman kwamm wedder in de Grupp, Bert Ridderbos het de Grupp in de Tied man verlaten.

 Grupp vandaag 

 Henk Scholte (Sang)
 Bert Ridderbos (Zittern, Gitarren, Bouzouki, Banjo)
 Geert Ridderbos (Akkordeon, Blockfleit)
 Eddy de Jonge (Bass un Gitarr)
 Marius Greiner (Viggelien, Mandolien, Törksch Trumm)
 Flip Rodenburg (Dudelsack, Pommer, Tin-Whistle, Sang)
 Jos Kwakman (Gitarr, Darbucca)

 Diskografie 

 Kovvie kloar? (LP, 1978)
 t Wordt aans (LP, 1980)
 t Braide woater (CD, 1993)
 Dr is 'n laand (CD, 1996)
 Törf speelt Beukema (CD, 1998)
 Op Roemte (CD, 2001)
 Olipodrigo (CD,2006)
 Schoon van de wind (2009)
 Dichten (2015)

 Lp’s 

 All tosamen in Strackholt (Atelier im Bauernhaus, PL 519, 1980)
  'n Wiendeldaore (Universe DLS 96, 1982)
 Grunneger Laidjesfestival 1982 (Telstar 19022 TL, 1982)
 Midwintertied ('t Grunneger Laid / Nova-Zembla Records NZR 86012, 1986)

 Cd’s 

 Het daghet inden oosten/Bagpipes of the low countries (PAN 2025CD, 1995)
 Möven seilt up Wind van Helmut Debus (De 5-97, 1997)
 Stroatmezikanten veur de Riepe (Riepe Roofless Records, 2007)
 Dutch rare folk (2-CD Food for thought FFT 7060157, 2007)

Naast de egen Albums het Törf ok in velen Albums van anner Musiker un Gruppen bidregen

 Borns 

 Streektaalzang.nl over Törf

 Weblenken 

 Websteed van de Grupp
Kategorie:Musikgrupp
Kategorie:Plattdüütsch
Kategorie:Folkmusik
Kategorie:Provinz Grunnen